गोदान दिल्ली , 31 अक्टबरःहिन्दु धोरोमनि केलेन्डार बादियै शरद पुर्निमाया बयनिख्रुइ गोथारसिन सानफोरनि गेजेराव मोनसे महरै मानिजायो । पन्डित जगन्नाथनि बादिब्ला , शरद पुर्निमाखौ भगवान विष्णु , भगवान राम आरो भगवान कृष्णमोनबादि गुबुन गुबुन भगवानफोरनि थाखाय फोर्बो महरै फालिनाय जायो । एरैबादिबो फोथायनाय जायोदि , श्री कृष्णनि जोनोमआ 16 जौथाइनि समाव जादोंमोन । एरैहाय श्री रामनि जोनोमआ बे पुर्निमा सानखालि जादोंमोन । हिन्दु धोरोमनि पन्डितफोरनि बादिब्ला , धोननि बिगोमा बिमा लोखि देबिआबो बेयावनो थायो , जेराव बिष्णु भगवान आरो देवताफोरखौ फुजा खालामनाय जायो । शरद पुर्निमाखौ हादतनि खोला बाहागोआव कुमार पुर्निमा महरै फालिनाय जायो । शरद पुर्निमाया आसिन मासनि जोबथा चन्द्र सान । बे सानखालि सुबुंफोरा फुंनि समाव थाबैनो सिखारनांगौ आरो सानसुनि समाव साखाथिनि जायखि - जाया गोथार दैसायाव दुगैनांगौ । शरद पुर्निमानि समाव माखासे गोसोआव लानो गोनां एबा फालिनो गोनांफोरा जादों - फुङावनो सिखारनानै न'नि मन्दिरखौ साखोन - सिखोन खालामनानै बिमा लोखि आरो श्रीहरिनि फुजानि थियारि खालामनांगौ । गंसे चौकिआव गोजा एबा गोमो गाबनि जि बनांगौ । बेयाव बिमा लोखि आरो बिष्णुनि मुर्तिखौ दोन्नांगौ । मुसुखानि सिगाङाव घिनि बाथि , गोथार दै सान्ति , आगरबाति आरो धुप दोन्नांगौ । गुफुर एबा गोमो गाबनि मेथाइफोरखौ दोन्नांगौ आरो बिमा लोखिनि मुङैबाउनांगौ । गुलाब बिबार थायोब्ला साबसिन जायो । बेबादिनो गोथार गोसोजों फुजा खालामोब्ला बिमा लोखिआ गोजोन मोनगोन । 
शरद पुर्निमाआव गोथार गोसोजों फुजा खालाम , बिमा लोखिआ गोजोन मोनगोन